Ελληνικές αυτοδιοικητικές εκλογές 1986

Οι Δημοτικές και Κοινοτικές εκλογές του 1986 ήταν οι τέταρτες αυτοδιοικητικές εκλογές από την μεταπολίτευση και πραγματοποιήθηκαν στις 12 Οκτωβρίου 1986, ενώ ο δεύτερος γύρος όπου δεν συγκεντρώθηκε το απαιτούμενο ποσοστό εκλογής από κανέναν εκ των υποψηφίων, στις 19 Οκτωβρίου 1986. Ο αριθμός των δήμων στους οποίους διεξήχθησαν οι εκλογές ανήλθε στους 303, των κοινοτήτων στις 6.000 (από αυτές, οι 21 με πληθυσμό άνω των 5.000 κατοίκων), ενώ το σύνολο των εκλεγμένων δημάρχων, κοινοταρχών, δημοτικών, κοινοτικών και συνοικιακών συμβούλων ανήλθε στους 58.000.

Το εκλογικό σύστημα παρέμεινε το ίδιο με των προηγούμενων εκλογικών αναμετρήσεων, με τους υποψήφιους δημάρχους να πρέπει να συγκεντρώσουν το 50% + μία ψήφο σε σχέση με τα έγκυρα ψηφοδέλτια προκειμένου να εκλεγούν. Αν δεν το καταφέρει κανένας υποψήφιος στον Α' γύρο, τότε διεξάγεται επαναληπτική ψηφοφορία μεταξύ των δύο πρώτων σε ψήφους υποψηφίων. Το σύστημα αυτό ίσχυσε για όλους τους δήμους, καθώς και για τις κοινότητες με πληθυσμό 5.000 κατοίκων και άνω. Αντίθετα, στις μικρότερες κοινότητες δεν διεξάγεται Β' γύρος και νικητής ανακηρύσσεται αυτός που έχει λάβει την απόλυτη ή σχετική πλειοψηφία στον Α' γύρο. Σε περίπτωση ισοψηφίας μεταξύ δύο υποψηφίων σε μικρότερες των 5.000 κατοίκων κοινότητες, τότε ο νικητής ανακηρύσσεται με δημόσια κλήρωση. 

Στο φθινόπωρο του 1986 που διεξήχθησαν οι εκλογές, η πολιτική κατάσταση ήταν ρευστή. Ο Έλληνας πρωθυπουργός Ανδρέας Παπανδρέου απολάμβανε πολύ μεγάλων ποσοστών δημοφιλίας με τους πολίτες να επιδοκιμάζουν γενικά την ηγεσία του, και ήταν πολιτικά πανίχυρος, έχοντας απομακρύνει την προηγούμενη χρονιά τον Κωνσταντίνο Καραμανλή από την Προεδρία της Δημοκρατίας. Ωστόσο, είχαν αρχίσει οι πρώτες σοβαρές γκρίνιες για το ΠΑΣΟΚ, λόγω του σταθεροποιητικού προγράμματος του υπουργού Εθνικής Οικονομίας Κώστα Σημίτη, που προκάλεσε διάσπαση της ΠΑΣΚΕ και αποχώρηση ή διαγραφή στελεχών όπως ο Γεράσιμος Αρσένης (τελικά ο Ανδρέας Παπανδρέου εξανάγκασε σε παραίτηση τον Σημίτη το 1987 και επέστρεψε σε μία πιο γενναιόδωρη κοινωνική πολιτική). 

Έτσι στις εκλογές δόθηκε σημαντική βαρύτητα από τα κόμματα της αντιπολίτευσης και χαρακτηριστική υπήρξε η συνεργασία σε αρκετούς δήμους του ΚΚΕ με το ΚΚΕ Εσωτερικού και άλλων αριστερών σχημάτων (κάτι που αποτέλεσε την απαρχή για την μετέπειτα δημιουργία του Συνασπισμού της Αριστεράς και της Προόδου) καθώς και η άρνηση, κυρίως από την πλευρά του ΚΚΕ, να στηρίξει τους υποψηφίους που προέρχονταν από το ΠΑΣΟΚ στην πλειοψηφία των μεγάλων δήμων, με αφορμή το σταθεροποιητικό πρόγραμμα Σημίτη. 

Το ΠΑΣΟΚ του Ανδρέα Παπανδρέου πέτυχε άλλη μια νίκη, κερδίζοντας 143 δήμους και τις περισσότερες πρωτεύουσες Νομών. Η Νέα Δημοκρατία κέρδισε 87 δήμους, αλλά για πρώτη φορά μετά το 1981 μπόρεσε να αμφισβητήσει την πολιτική κυριαρχία του Ανδρέα Παπανδρέου, καθώς κατάφερε να κατακτήσει τους τρεις μεγαλύτερους δήμους της Ελλάδας, Αθηναίων, Θεσσαλονίκης και Πειραιά (με νικητές τα προβεβλημένα στελέχη της Μιλτιάδη Έβερτ, Σωτήρη Κούβελα και Ανδρέα Ανδριανόπουλο αντίστοιχα). Για πρώτη φορά εμφανίστηκαν σε αρκετούς δήμους υποψήφιοι από το κόμμα της ΔΗΑΝΑ, που είχε ιδρυθεί ένα χρόνο πριν. 

Αποτελέσματα
Στους παρακάτω πίνακες αναφέρονται αναλυτικά τα αποτελέσματα ενδεικτικά στους κυριώτερους κεντρικούς δήμους διαφόρων μεγάλων σε πληθυσμό νομών. Οι δήμοι ήταν με το καθεστώς της εποχής, πριν δηλαδή την καθιέρωση του Σχεδίου Καποδίστριας και αργότερα του Προγράμματος Καλλικράτης για την τοπική αυτοδιοίκηση, για όσους από τους δήμους αυτούς επήλθαν αλλαγές. 

Το κόμμα ή τα κόμματα που αναφέρονται δεξιά από το ονοματεπώνυμο των υποψηφίων δημάρχων, είναι αυτά που τους παρείχαν επίσημη στήριξη. Ο αριθμός των εδρών για το Δημοτικό Συμβούλιο που εξασφάλισε η παράταξη του υποψήφιου δημάρχου, δεν περιλαμβάνουν τον ίδιο τον εκλεγέντα δήμαρχο. Η ένδειξη (Δ) αφορά στους εν ενεργεία δημάρχους κατά τη στιγμή της τέλεσης των εκλογών.
Δήμος Αθηναίων
 Δήμος Αθηναίων Α' γύρος Β' γύρος Εγγεγραμμένοι 577.078  577.920  Ψήφισαν 420.491 72,87% 424.203 73,40% Άκυρα και λευκά ψηφοδέλτια 11.089 2,64% 40.849 9,63% Έγκυρα ψηφοδέλτια 409.402 97,36% 383.354 90,37%ΥποψήφιοιΚόμμαΨήφοιΠοσοστόΈδρεςΨήφοιΠοσοστόΈδρες Μιλτιάδης Έβερτ Νέα Δημοκρατία 182.473 44,57% → 210.044 54,79% 25 Δημήτρης Μπέης (Δ) ΠΑΣΟΚ 119.422 29,17% → 173.310 45,21% 12 Θεόδωρος Κατριβάνος ΚΚΕ 72.117 17,62% 4 Κώστας Φιλίνης ΚΚΕ Εσωτερικού 15.898 3,88%– Γιάννης Αβέρωφ ΔΗΑΝΑ 6.102 1,49%– Δημήτρης Κολλάτος Ανεξάρτητος 4.845 1,18%– Χρήστος Μίχαλος ΕΠΕΝ 3.875 0,95%– Βασίλης Λεβέντης Ελεύθεροι 2.350 0,57%– Τερέζα Μπούκη Τροτσκιστές 947 0,23%– Νίκος Καργόπουλος ΑΣΚΕ 721 0,18%– Ηλίας Ζαφειρόπουλος ΟΑΚΚΕ 649 0,16%– Σπύρος Αντωνάτος Ανεξάρτητος 3 0,00%–
Ο εκλεγείς Δήμαρχος Μιλτιάδης Έβερτ παραιτήθηκε τον Μάιο του 1989 προκειμένου να κατέλθει ως υποψήφιος βουλευτής στις Βουλευτικές Εκλογές. Τον διαδέχθηκε ο Νίκος Γιατράκος.

Δήμος Θεσσαλονίκης
 Δήμος Θεσσαλονίκης Α' γύρος Β' γύρος Εγγεγραμμένοι 209.971  209.999  Ψήφισαν 162.649 77,46% 164.290 78,23% Άκυρα και λευκά ψηφοδέλτια 3.555 2,19% 6.547 3,99% Έγκυρα ψηφοδέλτια 159.094 97,81% 157.743 96,01%ΥποψήφιοιΚόμμαΨήφοιΠοσοστόΈδρεςΨήφοιΠοσοστόΈδρες Σωτήρης Κούβελας Νέα Δημοκρατία 72.837 45,78% → 82.239 52,13% 24 Θεοχάρης Μαναβής (Δ) ΠΑΣΟΚ 44.656 28,07% → 75.504 47,87% 10 Στέλιος Νέστωρ ΚΚΕ, ΚΚΕ Εσ., ΚΟΔΗΣΟ 37.029 23,27% 5 Τάσος Καλαμπόκης ΔΗΑΝΑ, ΕΠΕΝ 2.802 1,76%– Τάσος Μαραντζίδης Ανεξάρτητος 1.308 0,82%– Γιώργος Βερβέρης Τροτσκιστές 462 0,29%–
Ο εκλεγείς Δήμαρχος Σωτήρης Κούβελας παραιτήθηκε τον Μάιο του 1989 προκειμένου να κατέλθει ως υποψήφιος βουλευτής στις Βουλευτικές Εκλογές. Τον διαδέχθηκε ο Κωνσταντίνος Κοσμόπουλος.
Δήμος Πειραιά
 Δήμος Πειραιά Α' γύρος Β' γύρος Εγγεγραμμένοι 191.354  191.323  Ψήφισαν 138.011 72,12% 138.521 72,40% Άκυρα και λευκά ψηφοδέλτια 3.211 2,33% 5.856 4,23% Έγκυρα ψηφοδέλτια 134.800 97,67% 132.665 95,77%ΥποψήφιοιΚόμμαΨήφοιΠοσοστόΈδρεςΨήφοιΠοσοστόΈδρες Ανδρέας Ανδριανόπουλος Νέα Δημοκρατία 55.968 41,51% → 67.478 50,86% 24 Γιάννης Παπασπύρου (Δ) ΠΑΣΟΚ 43.767 32,47% → 65.187 49,14% 11 Μάριος Νικολινάκος ΚΚΕ, ΚΟΔΗΣΟ 22.136 16,42% 3 Αριστείδης Σκυλίτσης ΕΠΕΝ 7.377 5,47%1 Κώστας Κωσταράκος ΚΚΕ Εσωτερικού  4.427 3,28%– Γιάννης Τσικνόπουλος Ανεξάρτητος  727 0,54%– Μιχάλης Παπαδάκης Τροτσκιστές 398 0,30%–
Ο εκλεγείς Δήμαρχος Ανδρέας Ανδριανόπουλος παραιτήθηκε τον Μάιο του 1989 προκειμένου να κατέλθει ως υποψήφιος βουλευτής στις Βουλευτικές Εκλογές. Τον διαδέχθηκε ο Γιώργος Στρατηγός.
Δήμος Πατρέων
 Δήμος Πατρέων Α' γύρος Β' γύρος Εγγεγραμμένοι 88.870  88.429  Ψήφισαν 68.757 77,37% 67.316 76,12% Άκυρα και λευκά ψηφοδέλτια 1.273 1,85% 4.150 6,16% Έγκυρα ψηφοδέλτια 67.484 98,15% 63.166 93,84%ΥποψήφιοιΚόμμαΨήφοιΠοσοστόΈδρεςΨήφοιΠοσοστόΈδρες Ανδρέας Καράβολας ΠΑΣΟΚ 25.914 38,40% → 36.170 57,26% 21 Κωνσταντίνος Γούδας Νέα Δημοκρατία 19.745 29,26% → 26.996 42,74% 8 Αθ. Γκολφινόπουλος ΚΚΕ, ΚΚΕ Εσωτ. 10.595 15,70% 3 Θεόδωρος Άννινος (Δ) Ανεξάρτητος 6.375 9,45%2 Χρήστος Χριστόπουλος ΔΗΑΝΑ  3.803 5,64%1 Αλέξης Μαρασλής ΕΣΠΕ  1.052 1,56%–
Δήμος Ηρακλείου
 Δήμος Ηρακλείου Α' γύρος Β' γύρος Εγγεγραμμένοι 56.941  56.941  Ψήφισαν 43.247 75,95% 42.794 75,15% Άκυρα και λευκά ψηφοδέλτια 702 1,62% 1.821 4,26% Έγκυρα ψηφοδέλτια 42.545 98,38% 40.973 95,74%ΥποψήφιοιΚόμμαΨήφοιΠοσοστόΈδρεςΨήφοιΠοσοστόΈδρες Μανώλης Καρέλλης (Δ) ΠΑΣΟΚ 17.652 41,49% → 22.060 53,84% 21 Στέλιος Ματζαπετάκης Νέα Δημοκρατία 15.291 35,94% → 18.913 46,16% 10 Δημήτρης Ξυριτάκης ΚΚΕ, ΚΚΕ Εσωτ. 9.440 22,19% 4 Γιώργος Ανδρεαδάκης Ανεξάρτητος 162 0,38%–
Ο επανεκλεγείς Δήμαρχος Μανώλης Καρέλλης παραιτήθηκε τον Μάιο του 1989 προκειμένου να κατέλθει ως υποψήφιος Ευρωβουλευτής στις Ευρωεκλογές. Τον διαδέχθηκε ο Κώστας Κληρονόμος.
Δήμος Λαρισαίων
 Δήμος Λαρισαίων Α' γύρος Β' γύρος Εγγεγραμμένοι 45.565  45.573  Ψήφισαν 36.209 79,47% 35.474 77,84% Άκυρα και λευκά ψηφοδέλτια 486 1,34% 721 2,03% Έγκυρα ψηφοδέλτια 35.723 98,66% 34.753 97,97%ΥποψήφιοιΚόμμαΨήφοιΠοσοστόΈδρεςΨήφοιΠοσοστόΈδρες Γιάννης Σωτηρίου Νέα Δημοκρατία 13.151 36,81% → 15.454 44,47% 9 Αριστείδης Λαμπρούλης (Δ) ΚΚΕ 11.172 31,27% → 19.299 55,53% 21 Αθ. Παναγιωτακόπουλος ΠΑΣΟΚ 9.160 25,64% 4 Κώστας Τσαντίλης ΚΚΕ Εσωτερικού 1.894 5,30% 1 Χρήστος Τσούμας ΕΠΕΝ 346 0,97%–
Δήμος Βόλου
 Δήμος Βόλου Α' γύρος Β' γύρος Εγγεγραμμένοι 51.736  51.654  Ψήφισαν 37.774 73,01% 35.883 69,47% Άκυρα και λευκά ψηφοδέλτια 792 2,10% 1.668 4,65% Έγκυρα ψηφοδέλτια 36.982 97,90% 34.215 95,35%ΥποψήφιοιΚόμμαΨήφοιΠοσοστόΈδρεςΨήφοιΠοσοστόΈδρες Μιχάλης Κουντούρης (Δ) ΠΑΣΟΚ, ΚΚΕ Εσ. 15.476 41,72% → 20.589 60,18% 19 Αργύρης Φιλιππίδης Νέα Δημοκρατία 12.604 34,21% → 13.626 39,82% 9 Χρήστος Μακρής ΚΚΕ 8.046 21,76% 3 Γιάννης Αντωνόπουλος ΔΗΑΝΑ 856 2,31%–

Δήμος Καβάλας
 Δήμος Καβάλας Α' γύρος Β' γύρος Εγγεγραμμένοι 40.026  39.894  Ψήφισαν 29.836 74.54% 29.154 73,08% Άκυρα και λευκά ψηφοδέλτια 661 2,22% 1.111 3,81% Έγκυρα ψηφοδέλτια 29.175 97,78% 28.043 96,19%ΥποψήφιοιΚόμμαΨήφοιΠοσοστόΈδρεςΨήφοιΠοσοστόΈδρες Λευτέρης Αθανασιάδης (Δ) ΠΑΣΟΚ, ΚΚΕ Εσ. 14.360 49,22% → 16.517 58,90% 19 Μίμης Χριστοφιλογιάννης Νέα Δημοκρατία 10.852 37,20% → 11.526 41,10% 10 Δημήτρης Μπεζάς ΚΚΕ 3.963 13,58% 2
Δήμος Ιωαννιτών
 Δήμος Ιωαννιτών Α' γύρος Β' γύρος Εγγεγραμμένοι 18.861  18.888  Ψήφισαν 14.497 76,86% 14.486 76,69% Άκυρα και λευκά ψηφοδέλτια 181 1,25% 182 1,26% Έγκυρα ψηφοδέλτια 14.316 98,75% 14.304 98,74%ΥποψήφιοιΚόμμαΨήφοιΠοσοστόΈδρεςΨήφοιΠοσοστόΈδρες Θεόδωρος Γεωργιάδης Νέα Δημοκρατία 6.094 42,57% → 6.559 45,85% 7 Φίλιππος Φίλιος ΚΚΕ 3.779 26,40% → 7.745 54,15% 15 Αλέκος Σόφης ΠΑΣΟΚ, ΚΚΕ Εσ. 3.526 24,63% 3 Χαρίλαος Τόλης (Δ) Ανεξάρτητος 917 6,41% –
Δήμοι Αττικής
Αναφέρονται συνοπτικά οι νικητές των εκλογών στους 10 μεγαλύτερους σε πληθυσμό δήμους της Αττικής, πλην των Δήμων Αθηναίων και Πειραιά που αναφέρονται αναλυτικά παραπάνω.
ΔήμοςΝικητήςΚόμμαΑ' γύροςΒ' γύρος Δήμος Αιγάλεω Γιάννης Μυστακόπουλος ΚΚΕ, ΚΚΕ Εσωτερικού 41,56% 61,82% Δήμος Αμαρουσίου Χρήστος Βλάχος (Δ) ΠΑΣΟΚ 35,11% 52,48% Δήμος Γλυφάδας Ανδρέας Σούφης ΚΚΕ, ΚΚΕ Εσωτερικού 27,21% 50,82% Δήμος Καισαριανής Παναγιώτης Μακρής (Δ) ΚΚΕ  50,15% – Δήμος Καλλιθέας Γιώργος Ψαλιδόπουλος (Δ) ΚΚΕ, ΚΚΕ Εσωτερικού 35,46% 55,08% Δήμος Κηφισιάς Βασίλης Γκατσόπουλος Νέα Δημοκρατία  52,36% – Δήμος Νέας Σμύρνης Μπάμπης Μπεχλιβανίδης (Δ) ΚΚΕ Εσωτερικού, ΠΑΣΟΚ  34,36% 53,04% Δήμος Νίκαιας Στέλιος Λογοθέτης (Δ) ΚΚΕ, ΚΟΔΗΣΟ 53,27% – Δήμος Περιστερίου Δημήτρης Φωλόπουλος ΚΚΕ 36,32% 56,56% Δήμος Χαλανδρίου Νίκος Πέρκιζας (Δ) ΠΑΣΟΚ 37,03% 53,57%
Δήμοι υπόλοιπης Ελλάδας
Αναφέρονται συνοπτικά οι νικητές των εκλογών στους 15 μεγαλύτερους σε πληθυσμό δήμους της υπόλοιπης Ελλάδας, πλην των δήμων που αναφέρονται αναλυτικά παραπάνω.
ΔήμοςΝικητήςΚόμμαΑ' γύροςΒ' γύρος Δήμος Αγρινίου Γιάννης Βαϊνάς  ΠΑΣΟΚ 32,48% 53,98% Δήμος Αλεξανδρούπολης Τάσος Σουλακάκης (Δ) ΠΑΣΟΚ, ΚΚΕ Εσωτερικού 42,98% 50,32% Δήμος Βέροιας Ανδρέας Βλαζάκης (Δ) ΠΑΣΟΚ 38,85% 51,32% Δήμος Δράμας Σωκράτης Δημητριάδης (Δ) ΠΑΣΟΚ  44,48% 51,51% Δήμος Καλαμαριάς Θρασύβουλος Λαζαρίδης (Δ) ΠΑΣΟΚ, ΚΚΕ Εσωτερικού 42,05% 61,55% Δήμος Καλαμάτας Σταύρος Μπένος (Δ) ΠΑΣΟΚ, ΚΚΕ Εσωτερικού 45,55% 54,14% Δήμος Κατερίνης Θεόφιλος Καμπερίδης ΠΑΣΟΚ, ΚΚΕ Εσωτερικού  40,40% 50,39% Δήμος Κοζάνης Γιάννης Παγούνης (Δ) ΚΚΕ, ΚΚΕ Εσωτ., ΠΑΣΟΚ 44,62% 54,33% Δήμος Λαμιέων Λάμπρος Παπαδήμας (Δ) ΠΑΣΟΚ 43,52% 55,23% Δήμος Μυτιλήνης Στρατής Πάλλης (Δ) ΚΚΕ, ΚΚΕ Εσωτερικού 31,81% 54,64% Δήμος Ρόδου Σάββας Καραγιάννης (Δ) ΠΑΣΟΚ, ΚΚΕ, ΚΚΕ Εσωτ. 53,39% – Δήμος Σερρών Ανδρέας Ανδρέου Νέα Δημοκρατία 50,77% – Δήμος Τρικκαίων Θανάσης Τριγώνης (Δ) ΠΑΣΟΚ 36,94% 53,60% Δήμος Χαλκιδέων Στέλιος Μαργαρίτης  ΠΑΣΟΚ, ΚΚΕ Εσωτερικού 37,57% 50,18% Δήμος Χανίων Γιώργος Κατσανεβάκης (Δ) ΠΑΣΟΚ, ΚΚΕ 60,38% –
Δηλώσεις
Επιγραμματικά, από τους πολιτικούς αρχηγούς έγιναν οι ακόλουθες δηλώσεις μετά τον δεύτερο γύρο των εκλογών:
Ανδρέας Παπανδρέου (Πρωθυπουργός): Πρέπει να επισημάνω ότι αυτές οι εκλογές έστειλαν σημαντικά μηνύματα του λαού προς την κυβέρνηση, αλλά όχι μόνο προς την κυβέρνηση. Και θα ήθελα να διαβεβαιώσω κάθε πολίτη ότι θα ανταποκριθούμε στις επιθυμίες, τις προσδοκίες, τις θελήσεις του. Θα προχωρήσουμε δηλαδή αποφασιστικά στην ολοκλήρωση της πορείας προς τη μεγάλη αλλαγή με νέους, γρήγορους και αποφασιστικούς ρυθμούς.
Κωνσταντίνος Μητσοτάκης (Αρχηγός της Αξιωματικής Αντιπολίτευσης): Ο λαός μας έσπασε τις άθλιες διαχωριστικές γραμμές και τα φράγματα που επιχείρησαν να ορθώσουν μεταξύ δήθεν προοδευτικών και δήθεν αντιδραστικών, οι κήρυκες του διχασμού. Τα αποτελέσματα του δεύτερου γύρου επιβεβαιώνουν ότι δεν πρόκειται για ψήφο απλής διαμαρτυρίας, αλλά για ψήφο καταδίκης της κυβερνητικής πολιτικής. Μέχρι των προσεχών βουλευτικών εκλογών, η χώρα θα κυβερνάται από κυβέρνηση μειοψηφίας.
Χαρίλαος Φλωράκης (Γενικός Γραμματέας ΚΚΕ): Τα αποτελέσματα των δημοτικών εκλογών συνιστούν μία σημαντική επιτυχία των συνδυασμών της συμπαράταξης των αριστερών προοδευτικών δυνάμεων. Από την άλλη, η κατάκτηση κεντρικών δήμων από τη Νέα Δημοκρατία κάνει ακόμα πιο έντονο το μήνυμα αποδοκιμασίας της κυβερνητικής πολιτικής και πιο επιτακτική την ανάγκη καθιέρωσης της απλής αναλογικής.
Λεωνίδας Κύρκος (Πρόεδρος ΚΚΕ Εσωτερικού): Μία σελίδα της μεταπολιτευτικής περιόδου είναι φανερό ότι κλείνει. Η αυτοδυναμία έχει κλείσει ως σύστημα διακυβέρνησης. Ο λαός αποδοκίμασε την πολιτική του ΠΑΣΟΚ, της μονόπλευρης λιτότητας, του αυταρχισμού και της περιφρόνησης στον απλό άνθρωπο. Το ύφος και το ήθος της εξουσίας του. Την μονοκομματική του αντίληψη στα πλαίσια του δικομματικού παιχνιδιού.

Πηγές
Εφημερίδα «Το Ποντίκι», φύλλα Νο 385, 386 και 387 της 10ης, 17ης και 21ης Οκτωβρίου 1986 αντίστοιχα.
Κώστα Διγκαβέ, «Αλμανάκ 1987», Εκδόσεις Μαλλιάρης–Παιδεία, Θεσσαλονίκη 1987, σελίδες 376–382.
Κώστα Διγκαβέ, «Αλμανάκ 1988», Εκδόσεις Μαλλιάρης–Παιδεία, Θεσσαλονίκη 1988, σελίδες 36, 37.

1986